**УТВЪРЖДАВАМ:** /П/

 *заличено на основание чл. 2 от ЗЗЛД*

**СТОЯН МАВРОДИЕВ,**

**ПРЕДСЕДАТЕЛ НА**

**КОМИСИЯТА ЗА ФИНАНСОВ НАДЗОР**

**П Р О Т О К О Л**

**за получаването, разглеждането и оценката на офертите и за класирането на участниците в обществената поръчка**

**с предмет: „Предоставяне на далекосъобщителни услуги от лицензиран оператор за нуждите на Комисията за финансов надзор”**

**На 26.09.2014 г.**, 10.30 ч., в сградата на Комисията за финансов надзор (КФН), гр. София, ул. „Будапеща” № 16, зала № 3 на ниво -1, в изпълнение на Заповед № 292/15.09.2014 г. на председателя на КФН във връзка с възлагане чрез публична покана при условията и реда на глава осма „а” от Закона за обществените поръчки (ЗОП) на обществена поръчка с предмет: „Предоставяне на далекосъобщителни услуги от лицензиран оператор за нуждите на Комисията за финансов надзор”,

се събра на заседание комисия в следния състав:

Председател:

...................... *заличено на основание чл. 2 от ЗЗЛД* ............................;

Членове:

1. ...................... *заличено на основание чл. 2 от ЗЗЛД* ................ .....................................................;

2. ...................... *заличено на основание чл. 2 от ЗЗЛД* ............................;

3. ...................... *заличено на основание чл. 2 от ЗЗЛД* ......................

............................;

4. ...................... *заличено на основание чл. 2 от ЗЗЛД* ........................ .............................

За обществената поръчка е публикувана на 15.09.2014 г. публична покана изх. № 09-100-18/15.09.2014 г. с уникален номер 9033661 в Портала за обществени поръчки към Агенцията по обществени поръчки и съответно в профила на купувача.

В срока за получаване на офертите, посочен в публичната покана, в деловодството на КФН са постъпили пет оферти. Офертите са предадени от служител в дирекция „Деловодство и административно обслужване” на председателя на комисията за получаването, разглеждането и оценката на офертите, което се удостовери с подписите им във входящия регистър на обществените поръчки.

**Подадени са следните оферти:**

1. Оферта вх. № 001/25.09.2014 г., 13.12 ч., от „Космо България Мобайл” ЕАД;
2. Оферта вх. № 002/25.09.2014 г., 15.22 ч. от „НЕТ ИС САТ” ООД;
3. Оферта вх. № 003/25.09.2014 г., 16.23 ч. от „Българска телекомуникационна компания” ЕАД („БТК” ЕАД);
4. Оферта вх. № 004/25.09.2014 г., 16.35 ч. от „Мобилтел” ЕАД;
5. Оферта вх. № 005/25.09.2014 г., 16.45 ч. от „Вимобайл” АД.

Офертите са представени в запечатани и непрозрачни пликове.

На основание чл. 101г, ал. 2 от ЗОП членовете на комисията подписаха декларации за обстоятелствата по чл. 35, ал. 1, т. 2 – 4 от ЗОП.

В деня и часа, посочен в публичната покана за отваряне на офертите, се явиха по един упълномощен представител на трима от участниците, които се вписаха в списък на лицата, присъстващи на заседанието по отваряне на офертите и представиха пълномощни. Комисията изчака до 10.35 ч. за закъснели лица, желаещи да присъстват на отварянето на офертата, но други лица не се явиха на заседанието и комисията започна своята работа.

**Комисията пристъпи към отваряне на подадените оферти по реда на тяхното постъпване, както следва:**

**1. Оферта вх. № 001/25.09.2014 г. от „Космо България Мобайл” ЕАД**

Офертата се отнася за обособена позиция № 1 на обществената поръчка.

При отварянето на плика с офертата, представена в запечатан непрозрачен плик, комисията установи, че същата съдържа папка с документи.

Председателят на комисията оповести ценовите предложения, направени от участника в ценовото му предложение. След това председателят на комисията предложи по един представител от присъстващите участници да подпише техническото и ценовото предложение на участника. Техническото и ценовото предложение на участника „Космо България Мобайл” ЕАД беше подписано от упълномощения представител на „Мобилтел” ЕАД.

**2. Оферта вх. № 002/25.09.2014 г. от „НЕТ ИС САТ” ООД**

Офертата се отнася за обособена позиция № 2 на обществената поръчка.

При отварянето на плика с офертата, представена в запечатан непрозрачен плик, комисията установи, че същата съдържа папка с документи.

Председателят на комисията оповести ценовите предложения, направени от участника в ценовото му предложение. След това председателят на комисията предложи по един представител от присъстващите участници да подпише техническото и ценовото предложение на участника. Техническото и ценовото предложение на участника „НЕТ ИС САТ” ООД беше подписано от упълномощения представител на „БТК” ЕАД.

**3. Оферта вх. № 003/25.09.2014 г. от „Българска телекомуникационна компания” ЕАД („БТК” ЕАД)**

Офертата се отнася за двете обособени позиции на обществената поръчка.

При отварянето на плика с офертата, представена в запечатан непрозрачен плик, комисията установи, че същата съдържа:

1. плик с надпис „Плик № 1 „Документи за подбор”;

2. плик с надпис „Плик № 2 „Предложение за изпълнение на поръчката” по обособена позиция № 1”;

3. плик с надпис „Плик № 2 „Предложение за изпълнение на поръчката” по обособена позиция № 2”;

4. плик с надпис „Плик № 3 „Предлагана цена” по обособена позиция № 1”;

5. плик с надпис „Плик № 3 „Предлагана цена” по обособена позиция № 2”.

Председателят на комисията отвори плика с надпис „Плик № 3 „Предлагана цена” по обособена позиция № 1” и оповести ценовите предложения, направени от участника в ценовото му предложение по обособена позиция № 1. След това председателят на комисията отвори плика с надпис „Плик № 2 „Предложение за изпълнение на поръчката” по обособена позиция № 1” и предложи по един представител от присъстващите участници да подпише техническото и ценовото предложение на участника за обособена позиция № 1. Техническото и ценовото предложение на участника „БТК” ЕАД за обособена позиция № 1 беше подписано от упълномощения представител на „Мобилтел” ЕАД.

Председателят на комисията отвори плика с надпис „Плик № 3 „Предлагана цена” по обособена позиция № 2” и оповести ценовите предложения, направени от участника в ценовото му предложение по обособена позиция № 2. След това председателят на комисията отвори плика с надпис „Плик № 2 „Предложение за изпълнение на поръчката” по обособена позиция № 2” и предложи по един представител от присъстващите участници да подпише техническото и ценовото предложение на участника за обособена позиция № 2. Техническото и ценовото предложение на участника „БТК” ЕАД за обособена позиция № 2 беше подписано от упълномощения представител на „НЕТ ИС САТ” ООД.

**4. Оферта вх. № 004/25.09.2014 г. от „Мобилтел” ЕАД**

Офертата се отнася за двете обособени позиции на обществената поръчка.

При отварянето на плика с офертата, представена в запечатан непрозрачен плик, комисията установи, че същата съдържа папка с документи.

Председателят на комисията оповести ценовите предложения, направени от участника в ценовите му предложения по обособена позиция № 1 и обособена позиция № 2. След това председателят на комисията предложи по един представител от присъстващите участници да подпише техническите и ценовите предложения на участника за обособена позиция № 1 и обособена позиция № 2. Техническите и ценовите предложения на участника „Мобилтел” ЕАД бяха подписани от упълномощения представител на „БТК” ЕАД.

**5. Оферта вх. № 005/25.09.2014 г. от „Вимобайл” АД**

Офертата се отнася за обособена позиция № 2 на обществената поръчка.

При отварянето на плика с офертата, представена в запечатан непрозрачен плик, комисията установи, че същата съдържа документи.

Председателят на комисията оповести ценовите предложения, направени от участника в ценовото му предложение. След това председателят на комисията предложи по един представител от присъстващите участници да подпише техническото и ценовото предложение на участника. Техническото и ценовото предложение на участника „Вимобайл” АД беше подписано от упълномощения представител на „НЕТ ИС САТ” ООД.

С горните действия публичната част от заседанието на комисията приключи.

Комисията реши да се събере на следваща дата, за да разгледа офертите и провери съответствието им с изискванията на възложителя, посочени в публичната покана и приложенията към нея.

**На 01.10.2014 г.**, 11.00 ч., в сградата на Комисията за финансов надзор (КФН), гр. София, ул. „Будапеща” № 16, зала № 3 на ниво -1, се събра на заседание комисията в посочения по-горе състав и разгледа офертите по реда на тяхното постъпване и провери съответствието им с изискванията на възложителя, посочени в публичната покана и приложенията към нея.

**1. Оферта вх. № 001/25.09.2014 г. от „Космо България Мобайл” ЕАД**

След разглеждане на представените в офертата документи, комисията констатира, че офертата на „Космо България Мобайл” ЕАД съдържа документите, посочени в публичната покана и Приложение № 1 към нея. Участникът отговаря на заложените минимални изисквания за обособена позиция № 1, посочени в т. 10 на Приложение № 1 към публичната покана.

**2. Оферта вх. № 002/25.09.2014 г. от „НЕТ ИС САТ” ООД**

След разглеждане на представените в офертата документи, комисията констатира, че офертата на „НЕТ ИС САТ” ООД съдържа документите, посочени в публичната покана и Приложение № 1 към нея. Участникът отговаря на заложените минимални изисквания за обособена позиция № 2, посочени в т. 10 на Приложение № 1 към публичната покана.

**3. Оферта вх. № 003/25.09.2014 г. от „Българска телекомуникационна компания” ЕАД („БТК” ЕАД)**

Комисията отвори плика с надпис „Плик № 1 „Документи за подбор” и констатира, че офертата на „БТК” ЕАД съдържа документите, посочени в публичната покана и Приложение № 1 към нея. Участникът отговаря на заложените минимални изисквания за двете обособени позиции, посочени в т. 10 на Приложение № 1 към публичната покана.

**4. Оферта вх. № 004/25.09.2014 г. от „Мобилтел” ЕАД**

След разглеждане на представените в офертата документи, комисията констатира, че офертата на „Мобилтел” ЕАД съдържа документите, посочени в публичната покана и Приложение № 1 към нея. Участникът отговаря на заложените минимални изисквания за двете обособени позиции, посочени в т. 10 на Приложение № 1 към публичната покана.

**5. Оферта вх. № 005/25.09.2014 г. от „Вимобайл” АД**

Офертата се отнася за обособена позиция № 2 на обществената поръчка.

След разглеждане на представените в офертата документи, комисията констатира, че в офертата на „Вимобайл” АД е представен „списък на реализираните сходни проекти”, който не е подписан, не е подпечатан и не съдържа изисканата от възложителя информация, посочена в т. 10 и т. 12.4 на Приложение № 1 към публичната покана. Приложена е референция, която не е заверена „вярно с оригинала”.

Други несъответствия, касаещи допускането на участника до разглеждане на техническото и ценовото му предложение не бяха констатирани.

С оглед горното и на основание чл. 50, ал. 4 и 5 от Вътрешните правила за възлагане на обществени поръчки в КФН, комисията реши да изпрати писмо до участника от името на председателя на комисията за получаването, разглеждането и оценката на офертите, с което да даде възможност на участника в срок от 3 работни дни от получаване на писмото да предостави подписан и подпечатан списък на услугите при спазване на т. 10 и т. 12.4 от Приложение № 1 към публичната покана, заедно с доказателства за извършените услуги.

Комисията реши да продължи своята работа след изтичане на определения срок за представяне на посочените документи.

**На 08.10.2014 г.**, 10.45 часа, в сградата на Комисията за финансов надзор (КФН), гр. София, ул. „Будапеща” № 16, зала № 3 на ниво -1, се събра на заседание комисията в посочения по-горе състав.

Във връзка с писмо на председателя на комисията за получаването, разглеждането и оценката на офертите и в срока, определен в същото писмо, в деловодството на КФН е постъпил запечатан плик от участника „Вимобайл” АД с № 005/07.10.2014 г.

Председателят на комисията отвори постъпилия плик и комисията констатира, че той съдържа списък на реализираните сходни проекти и заверени копия на три броя референции.

Комисията като взе предвид допълнително представените документи и документите, представени в офертата на „Вимобайл” АД приема, че участникът отговаря на заложените минимални изисквания за обособена позиция № 2, посочени в т. 10 на Приложение № 1 към публичната покана.

**Комисията пристъпи към разглеждане на техническите и ценовите предложения на участниците, както следва:**

**1. Оферта вх. № 001/25.09.2014 г. от „Космо България Мобайл” ЕАД**

Представено е **техническо предложение за обособена позиция № 1**, което е съгласно Приложение № 3 и отговаря на поставените от възложителя изисквания в техническата спецификация за обособена позиция № 1, съдържаща се в Приложение № 2 към публичната покана. Приложени са Общи условия на участника за взаимоотношения с потребителите на мобилни телефонни услуги. Участникът няма да ползва подизпълнители.

Представено е **ценово предложение за обособена позиция № 1**, което е попълнено съгласно Приложение № 4 към публичната покана и отговаря на заложените от възложителя изисквания към ценовата оферта за обособена позиция № 2, съдържащи се в т. 9.1. на Приложение № 1 към публичната покана. Комисията извърши аритметична проверка на предложената обща сума по всяка точка и на предложената обща цена на прогнозния пакет услуги с ДДС, като аритметични грешки не бяха открити. Общата цена на прогнозния пакет услуги с ДДС е **38 168,00 лева**.

**Комисията реши, че допуска офертата на участника „Космо България Мобайл” ЕАД до по-нататъшно участие в обществената поръчка, а именно до оценка на същата.**

**2. Оферта вх. № 002/25.09.2014 г. от „НЕТ ИС САТ” ООД**

Представено е **техническо предложение за обособена позиция № 2**, което е съгласно Приложение № 3а и отговаря на поставените от възложителя изисквания в техническата спецификация за обособена позиция № 2, съдържаща се в Приложение № 2 към публичната покана. Приложени са Общи условия за взаимоотношения с потребителите на фиксирани гласови телефонни услуги, предоставяни от „НЕТ ИС САТ” ООД. Участникът няма да ползва подизпълнители.

Представено е **ценово предложение за обособена позиция № 2**, което е попълнено съгласно Приложение № 4а към публичната покана и отговаря на заложените от възложителя изисквания към ценовата оферта за обособена позиция № 2, съдържащи се в т. 9.2. на Приложение № 1 към публичната покана. Комисията извърши аритметична проверка на предложената обща сума по всяка точка и на предложената обща цена на прогнозния пакет услуги с ДДС, като аритметични грешки не бяха открити. Общата цена на прогнозния пакет услуги с ДДС е **4 759,00 лева**.

**Комисията реши, че допуска офертата на участника „НЕТ ИС САТ” ООД до по-нататъшно участие в обществената поръчка, а именно до оценка на същата.**

**3. Оферта вх. № 003/25.09.2014 г. от „Българска телекомуникационна компания” ЕАД („БТК” ЕАД)**

Представено е **техническо предложение за обособена позиция № 1**, което е съгласно Приложение № 3 и отговаря на поставените от възложителя изисквания в техническата спецификация за обособена позиция № 1, съдържаща се в Приложение № 2 към публичната покана. Приложени са Общи условия за уреждане на взаимоотношенията между „БТК” ЕАД и абонатите и потребителите на електронни съобщителни услуги, предоставяни чрез обществена електронна съобщителна подвижна клетъчна мрежа по стандарт GSM и по стандарт UMTC. Участникът няма да ползва подизпълнители.

Представено е **техническо предложение за обособена позиция № 2**, което е съгласно Приложение № 3а и отговаря на поставените от възложителя изисквания в техническата спецификация за обособена позиция № 2, съдържаща се в Приложение № 2 към публичната покана. Приложени са Общи условия на договора между „Българска телекомуникационна компания” ЕАД и абонатите на услуги, предоставяни чрез обществената фиксирана електронна съобщителна мрежа на дружеството. Участникът няма да ползва подизпълнители.

Представено е **ценово предложение за обособена позиция № 1**, което е попълнено съгласно Приложение № 4 към публичната покана и отговаря на заложените от възложителя изисквания към ценовата оферта за обособена позиция № 2, съдържащи се в т. 9.1. на Приложение № 1 към публичната покана. Комисията извърши аритметична проверка на предложената обща сума по всяка точка и на предложената обща цена на прогнозния пакет услуги с ДДС, като аритметични грешки не бяха открити. Общата цена на прогнозния пакет услуги с ДДС е **17 216,48 лева**.

Представено е **ценово предложение за обособена позиция № 2**, което е попълнено съгласно Приложение № 4а към публичната покана и отговаря на заложените от възложителя изисквания към ценовата оферта за обособена позиция № 2, съдържащи се в т. 9.2. на Приложение № 1 към публичната покана. Комисията извърши аритметична проверка на предложената обща сума по всяка точка и на предложената обща цена на прогнозния пакет услуги с ДДС, като аритметични грешки не бяха открити. Общата цена на прогнозния пакет услуги с ДДС е **6 192,00 лева**.

**Комисията реши, че допуска офертата на участника „БТК” ЕАД до по-нататъшно участие в обществената поръчка, а именно до оценка на същата.**

**4. Оферта вх. № 004/25.09.2014 г. от „Мобилтел” ЕАД**

Представено е **техническо предложение за обособена позиция № 1**, което е съгласно Приложение № 3 и отговаря на поставените от възложителя изисквания в техническата спецификация за обособена позиция № 1, съдържаща се в Приложение № 2 към публичната покана. Приложено е приложение към техническото предложение за обособена позиция № 1 и Общи условия за взаимоотношенията между „Мобилтел” ЕАД и абонатите и потребителите на обществените мобилни наземни мрежи на „Мобилтел” ЕАД по стандарти GSM, UMTC и LTE, както и изменение и допълнение на общите условия. Участникът няма да ползва подизпълнители.

Представено е **техническо предложение за обособена позиция № 2**, което е съгласно Приложение № 3а и отговаря на поставените от възложителя изисквания в техническата спецификация за обособена позиция № 2, съдържаща се в Приложение № 2 към публичната покана. Приложено е приложение към техническото предложение за обособена позиция № 2 и Общи условия за взаимоотношенията между „Мобилтел” ЕАД и крайните потребители на фиксирана телефонна услуга и. Участникът няма да ползва подизпълнители.

Представено е **ценово предложение за обособена позиция № 1**, което е попълнено съгласно Приложение № 4 към публичната покана и отговаря на заложените от възложителя изисквания към ценовата оферта за обособена позиция № 2, съдържащи се в т. 9.1. на Приложение № 1 към публичната покана. Комисията извърши аритметична проверка на предложената обща сума по всяка точка и на предложената обща цена на прогнозния пакет услуги с ДДС, като аритметични грешки не бяха открити. Общата цена на прогнозния пакет услуги с ДДС е **16 540,48 лева**.

Представено е **ценово предложение за обособена позиция № 2**, което е попълнено съгласно Приложение № 4а към публичната покана и отговаря на заложените от възложителя изисквания към ценовата оферта за обособена позиция № 2, съдържащи се в т. 9.2. на Приложение № 1 към публичната покана. Комисията извърши аритметична проверка на предложената обща сума по всяка точка и на предложената обща цена на прогнозния пакет услуги с ДДС, като аритметични грешки не бяха открити. Общата цена на прогнозния пакет услуги с ДДС е **5 926,00 лева**.

**Комисията реши, че допуска офертата на участника „Мобилтел” ЕАД до по-нататъшно участие в обществената поръчка, а именно до оценка на същата.**

**5. Оферта вх. № 005/25.09.2014 г. от „Вимобайл” АД**

Представено е **техническо предложение за обособена позиция № 2**, което е съгласно Приложение № 3а. Приложени са Общи условия на „Вимобайл” АД за взаимоотношения с крайните потребители на фиксирана телефонна услуга.

В техническото предложение участникът заявява, че ще ползва поизпълнители, като посочва, че ще се ползва подизпълнител за доставка на свързаност, като цената му е 80% от стойността на порта за свързаност. В образеца на техническо предложение е посочено, че в случай че участникът предвижда ползването на подизпълнители следва да посочи видовете работи от предмета на поръчката, които ще се предложат на подизпълнители и съответстващият на тези работи дял в проценти от стойността на обществената поръчка, и предвидените подизпълнители. Не са посочени предвидените подизпълнители. Съответстващият дял на работите, които ще се предложат на поизпълнителите, не е посочен в проценти от стойността на обществената поръчка. В т. 13 на Приложение № 1 на публичната покана е посочено, че когато участникът предвижда участие на подизпълнители се прилага чл. 56, ал. 1, т. 8 и ал. 2 от ЗОП.

В техническата спецификация за позиция № 2 е поставено изискване техническото предложение да съдържа подробно описание на начина за изпълнение на поръчката в съответствие с изискванията на възложителя, които са посочени в спецификацията. В представеното от участника техническо предложение липсва подробно описание на начина на изпълнение на поръчката.

Техническото предложение е подписано, но същото не е датирано и не е подпечатано. Съгласно т. 13 от Приложение № 1 към публичната покана всички документи следва да бъдат подписани и подпечатани от лицето/лицата, които представляват участника или от лице с нотариално заверено пълномощно.

Представена е **ценово предложение за обособена позиция № 2**, което е съгласно Приложение № 4а към публичната покана, но в същото не е попълнена общата цена на прогнозния пакет услуги с ДДС. Ценовото предложение не е датирано и не е подпечатано, като не е спазена цитираната по-горе т. 13 от Приложение № 1 към публичната покана.

**Комисията реши, че не допуска офертата на участника „Вимобайл” АД до по-нататъшно участие в обществената поръчка, а именно до оценка на същата.**

**С оглед заложения от възложителя критерий за оценка „най-ниска цена” длъжностните лица за обособена позиция № 1 правят следното класиране:**

1. **„Мобилтел” ЕАД** с обща цена на прогнозния пакет услуги с ДДС – 16 540,48 лева;
2. **„Българска телекомуникационна компания” ЕАД** с обща цена на прогнозния пакет услуги с ДДС – 17 216,48 лева;
3. **„Космо България Мобайл” ЕАД** с обща цена на прогнозния пакет услуги с ДДС – 38 168,00 лева.

**С оглед заложения от възложителя критерий за оценка „най-ниска цена” длъжностните лица за обособена позиция № 2 правят следното класиране:**

1. **„НЕТ ИС САТ” ООД** с обща цена на прогнозния пакет услуги с ДДС – 4 759,00 лева;
2. **„Мобилтел” ЕАД** с обща цена на прогнозния пакет услуги с ДДС – 5 926,00 лева;
3. **„Българска телекомуникационна компания” ЕАД** с обща цена на прогнозния пакет услуги с ДДС – 6 192,00 лева.

**НА ОСНОВАНИЕ ГОРЕИЗЛОЖЕНОТО,**

Комисията предлага на възложителя за обществената поръчка с предмет: „**Предоставяне на далекосъобщителни услуги от лицензиран оператор за нуждите на Комисията за финансов надзор**” да определи:

1. За изпълнител на обособена позиция № 1 „Предоставяне на далекосъобщителни услуги чрез обществена далекосъобщителна подвижна клетъчна мрежа по стандарт GSM/UMTS с национално покритие” - **„Мобилтел” ЕАД**;
2. За изпълнител на обособена позиция № 2 „Предоставяне на далекосъобщителни услуги чрез фиксирана телефонна мрежа” - **„НЕТ ИС САТ” ООД**.

Настоящият протокол е съставен на основание чл. 101г, ал. 4 от ЗОП, като същия ще бъде предоставен на възложителя за утвърждаване, ведно с всички съставени и събрани документи по обществената поръчка, включително три броя протоколи (Протокол № 1/26.09.2014 г., Протокол № 2/01.10.2014 г. и Протокол № 3/08.10.2014 г.) и 5 броя декларации по чл. 35, ал.1, т. 2 – 4 от ЗОП.

**Настоящият протокол е изготвен и подписан на 08.10.2014 г.**, състои се от 8 (осем) страници и е съставен в един екземпляр, който ще се съхранява към документацията по обществената поръчка.

Председател:

*заличено на основание чл. 2 от ЗЗЛД /П/*

Членове:

1. *заличено на основание чл. 2 от ЗЗЛД /П/*

2. *заличено на основание чл. 2 от ЗЗЛД /П/*

3. *заличено на основание чл. 2 от ЗЗЛД /П/*

4. *заличено на основание чл. 2 от ЗЗЛД /П/*